ຮູບເງົາສາລະຄະດີ Surviving the Peace ເວົ້າເຖິງຜົນກະທົບຂອງ ລະເບີດບໍ່ທັນແຕກ ໃນລາວ (ເບິ່ງວີດີໂອລາວ/ອັງກິດ)
ຮູບ​ເງົາ​ເລື່ອງ​ນີ້​ແມ່ນ​​ເວົ້າ​ເຖິງ​ຊາຍ​ໜຸ່ມຄົນ​ນຶ່ງ ທີ່​ມີ​ລູກນ້ອຍ ທີ່​ໄດ້​ຕາບອດ ຍ້ອນຖືກ​ລະ​ເບີດ​ ຈາກສະ​ໄໝ​ສົງ​ຄາມຫວຽດນາມ​ ແຕກໃສ່.
ເສດເຫລືອຈາກສົງຄາມ ຮວມທັງລະເບີດທີ່ຍັງບໍ່ແຕກແລະລະເບີດຝັງດິນນັ້ນ ຍັງພົບເຫັນ ຢູ່ໃນຫລາຍໆປະເທດທົ່ວໂລກ ເຖິງແມ່ນວ່າສົງຄາມໄດ້ສິ້ນສຸດລົງ ຫລາຍສິບປີແລ້ວກໍຕາມ ໄພອັນຕະລາຍເຫລົ່ານີ້ຍັງສືບຕໍ່ທໍາລາຍຊີວິດຂອງປະຊາຊົນຢູ່ໃນເຂດທ້ອງຖິ່ນ ທີ່ອາດບໍ່ຮູ້ ເລີຍວ່າ ເຂົາເຈົ້າກໍາລັງອາໄສຢູ່ໃນທົ່ງລະເບີດ ເມື່ອໄວໆມານີ້ ອົງການນາໆຊາດ ອົງການ ນຶ່ງທີ່ຊ່ວຍເກັບກູ້ແລະທໍາລາຍອາວຸດທີ່ຕົກຄ້າງມາ ແຕ່ປາງສົງຄາມ ຢູ່ຕາມເຂດ ສູ້ລົບຕ່າງໆ ໄດ້ນຳອອກສາຍສາລະຄະດີຮູບເງົາເລື່ອງນຶ່ງ ທີ່ມີຊື່ວ່າ Surviving the Peace ຫລື “ການມີຊີວິດຢູ່ລອດໃນຍາມສະຫງົບ” ຊຶ່ງສະແດງໃຫ້ເຫັນວ່າເສດເຫລືອຈາກສົງຄາມເຫຼົ່ານັ້ນ ມີຜົນກະທົບແນວໃດຕໍ່ຊີວິດການເປັນຢູ່ຂອງປະຊາຊົນ ເຖິງແມ່ນວ່າປະເທດຂອງເຂົາເຈົ້າ ໄດ້ໂຜ່ໂຕອອກມາຈາກສົງຄາມແລ້ວກໍຕາມ ຜູ້ສື່ຂ່າວວີໂອເອ Amra Alirejsovic ມີລາຍ ງານກ່ຽວກັບເລື່ອງນີ້ ດັ່ງດາຣາຈະນຳມາສະເໜີທ່ານ ຢູ່ໃນຫລາຍໆປະເທດທົ່ວໂລກ ການລອດຊີວິດຈາກສົງຄາມນັ້ນ ມັກຈະຕາມມາດ້ວຍການ ພະຍາມຍາມໃຫ້ມີຊີວິດຢູ່ລອດໃນຍາມສະຫງົບ ເລີ້ມຕົ້ນຈາກປະເທດລາວ ຊຶ່ງເປັນບ່ອນທີ່ ໄດ້ມີການຖ່າຍທຳສາລະຄະດີຮູບເງົາເລື່ອງນີ້ ໄປຮອດບອສເນຍ ໂກໂຊໂວ ອັຟການິສຖານ ກໍາປູເຈຍ ແລະອີກຫລາຍໆປະເທດ ປະຊາຊົນທີ່ອາໄສຢູ່ໃນເຂດທ້ອງຖິ່ນ ແຕ່ລະວັນແມ່ນ ພາກັນດຳລົງຊີວິດຢູ່ດ້ວຍຄວາມຢ້ານກົວ ທີ່ຈະໄປຢຽບເອົາລະເບີດຝັງ ດິນຫລືລະເບີດທີ່ ຍັງບໍ່ແຕກ ທີ່ຕົກຄ້າງຕັ້ງແຕ່ປາງສົງຄາມພຸ້ນ ສາລະຄະດີຮູບເງົາ “Surviving the Peace” ຫລື ການມີຊີວິດຢູ່ລອດໃນຍາມສະຫງົບ ຊຶ່ງໄດ້ຖ່າຍທໍາຢູ່ປະເທດລາວໃນເດືອນພຶສພາ ປີ 2011 ນັ້ນແມ່ນສະທ້ອນໃຫ້ເຫັນສະພາບ ການທີ່ໄດ້ເກີດຂຶ້ນຢູ່ໃນຫລາຍໆປະເທດ ຮູບເງົາເລື່ອງນີ້ແມ່ນໄດ້ເວົ້າເຖິງຊາຍໜຸ່ມຄົນນຶ່ງ ທີ່ມີລູກນ້ອຍ ທີ່ໄດ້ຕາບອດ ຍ້ອນຖືກລະເບີດຕົກຄ້າງຈາກສະໄໝສົງຄາມຫວຽດນາມແຕກ ໃສ່ ເວລາລາວກໍາລັງດັງໄຟ ຢູ່ໃນເຮືອນຂອງລາວ ຜູ້ຜະລິດແລະຖ່າຍທໍາຮູບເງົາ Rick Gershon ເວົ້າວ່າ: ໃນໂອກາດວາງສະແດງພາບ ແລະສາຍຮູບເງົາເລື່ອງນີ້ ຢູ່ ວໍຊິງຕັນ Rick Gershon ກ່າວວ່າ ລາວແລະເພື່ອນ ຮ່ວມງານ Nathan Golon ໄດ້ຮັບການຕ້ອນຮັບຢ່າງອົບ ອຸ່ນຢູ່ລາວນັ້ນ ເຖິງແມ່ນວ່າ ເລື່ອງທີ່ພວກລາວໄປຖ່າຍ ທໍານີ້ເປັນບັນຫາທີ່ມີຄວາມ ຫຼໍ່ແຫຼມ ດັ່ງທີ່ Golon ຊີ້ ອອກວ່າ: ສາລະຄະດີຮູບເງົາເລື່ອງນີ້ແມ່ນຫົວຄິດຂອງ Patricia Loria ຜູ້ຈັດການຝ່າຍຕະຫລາດ ຂອງກຸ່ມທີ່ປຶກສາກ່ຽວກັບລະເບີດຝັງດິນ “Mines Advisory Group” ຫລື MAG ອົງການສະຫະປະຊາຊາດ ຄາດຄະເນວ່າ ມີລະເບີດຝັງດີນທີ່ບໍ່ທັນແຕກ ຫລາຍກວ່າ 110 ລ້ານໜ່ວຍ ຝັງຊະຊາຍ ຢາຍຢູ່ໃນ 70 ປະເທດໃນໂລກ ຊຶ່ງໝາຍຄວາມວ່າ ລະເບີດໜ່ວຍນຶ່ງຕໍ່ 52 ຄົນ ປັດຈຸບັນນີ້ ອົງການ MAG ມີພະນັກງານ 3500 ຄົນ ຢູ່ທົ່ວໂລກ ເຮັດວຽກເກັບກູ້ລະເບີດແລະທໍາລາຍລະເບີດທີ່ຕົກຄ້າງແຕ່ປາງສົງຄາມ ພະນັກງານສ່ວນໃຫ່ຍແມ່ນຄົນທ້ອງຖິ່ນ Jennifer Lachman ຜູ້ອຳນວຍການ ອົງການ MAG ຢູ່ໃນສະຫະລັດ ກ່າວວ່າ ອົງການນີ້ ມີເປົ້າໝາຍຫລັກຢ່າງດຽວ ຊຶ່ງກໍຄື: ນັບຕັ້ງແຕ່ໄດ້ກໍ່ຕັ້ງຂຶ້ນມາໃນປີ 1987 ອົງການ MAG ໄດ້ປະຕິບັດງານຢູ່ໃນຫລາຍກວ່າ 35 ປະເທດ ຊຶ່ງຜົນງານເຫລົ່ານັ້ນໄດ້ນໍາລາງ ວັນໂນແບລ ຂະແໜງສັນຕິພາບ ມາໃຫ້ອົງການ MAG ໃນປີ 1997 ຫລ້າສຸດນີ້ MAG ໄດ້ເຂົ້າໄປປະຕິບັດງານຢູ່ໃນເຂດ Kurdistan ທາງພາກເໜືອຂອງອີຣັກ ແລະໃນລີເບຍ ເທື່ອນີ້ບໍ່ແມ່ນເທື່ອທໍາອິດທີ່ອົງການ MAG ໄດ້ສ້າງຮູບເງົາຂື້ນມາເພື່ອ ໂຄສະນາເຜີຍແຜ່ໃຫ້ມີການຕື່ນຕົວ ກ່ຽວກັບຈຸດປະສົງຂອງວຽກງານຂອງຕົນ ກຸ່ມດັ່ງກ່າວຍັງໄດ້ສ້າງຮູບເງົາກ່ຽວກັບບອສເນຍ ແລະສາທາ ລະນະລັດປະຊາທິປະໄຕຄົງໂກ ແລະຍັງພວມຖ່າຍທຳອີກສອງເລື້ອງ ຄືກ່ຽວກັບອັງໂກລາ ແລະຊູແດນ